

VLADA REPUBLIKE HRVATSKE

Zagreb, 1. ožujka 2023. godine

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo pravosuđa i uprave |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog uredbe o izmjenama Uredbe o nazivima radnih mjesta i koeficijentima složenosti poslova u državnoj službi |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

 **PRIJEDLOG**

Na temelju članka 109. Zakona o državnim službenicima i namještenicima („Narodne novine“, broj 27/01), a u vezi s člankom 144. stavkom 2. točkom a) Zakona o državnim službenicima („Narodne novine“, br. 92/05, 140/05, 142/06, 77/07, 107/07, 27/08, 34/11, 49/11, 150/11, 34/12, 49/12 – pročišćeni tekst, 37/13, 38/13, 1/15, 138/15 – Odluka Ustavnog suda Republike Hrvatske, 61/17, 70/19, 98/19 i 141/22), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_ 2023. godine donijela

**UREDBU**

**O IZMJENAMA UREDBE O NAZIVIMA RADNIH MJESTA I KOEFICIJENTIMA SLOŽENOSTI POSLOVA U DRŽAVNOJ SLUŽBI**

**Članak 1.**

U Uredbi o nazivima radnih mjesta i koeficijentima složenosti poslova u državnoj službi („Narodne novine“, broj 37/01, 38/01 – ispravak, 71/01, 89/01, 112/01, 7/02 – ispravak, 17/03, 197/03, 21/04, 25/04 – ispravak, 66/05, 131/05, 11/07, 47/07, 109/07, 58/08, 32/09, 140/09, 21/10, 38/10, 77/10, 113/10, 22/11, 142/11, 31/12, 49/12, 60/12, 78/12, 82/12, 100/12, 124/12, 140/12, 16/13, 25/13, 52/13, 96/13, 126/13, 2/14, 94/14, 140/14, 151/14, 76/15, 100/15, 71/18, 73/19, 63/21, 13/22 i 139/22), u članku 6. stavku 1. podstavku e) Radna mjesta III. vrste (namještenici), točki 1., koeficijent složenosti poslova „0,873“ zamjenjuje se koeficijentom „0,917“.

**Članak 2.**

U članku 7. stavku 1. podstavku f) Radna mjesta namještenika III. vrste u Glavnom tajništvu Vlade, koeficijent složenosti poslova „0,873“ zamjenjuje se koeficijentom „0,917“.

**Članak 3.**

U članku 7.e stavku 1. podstavku h) Radna mjesta III. vrste (namještenici), točki 3., koeficijent složenosti poslova „0,873“ zamjenjuje se koeficijentom „0,917“.

U podstavku i) Radna mjesta IV. vrste (namještenici), koeficijent složenosti poslova „0,727“ zamjenjuje se koeficijentom „0,763“.

**Članak 4.**

U članku 9. stavku 1. podstavku f) Radna mjesta III. vrste, točki 5., koeficijent složenosti poslova „0,860“ zamjenjuje se koeficijentom „0,903“.

U Općim i administrativnim poslovima, točki 2., koeficijent složenosti poslova „0,920“ zamjenjuje se koeficijentom „0,990“.

**Članak 5.**

U članku 10. stavku 1., u Općim i administrativnim poslovima, točki 2., koeficijent složenosti poslova „0,920“ zamjenjuje se koeficijentom „0,990“.

U točki 5., koeficijent složenosti poslova „0,860“ zamjenjuje se koeficijentom „0,903“.

**Članak 6.**

U članku 15. stavku 1. podstavku e) Radna mjesta III. vrste (namještenici), točki 3., koeficijent složenosti poslova „0,873“ zamjenjuje se koeficijentom „0,917“.

**Članak 7.**

U članku 21. stavku 1. podstavku f) Radna mjesta III. vrste, točki 8., koeficijent složenosti poslova „0,860“ zamjenjuje se koeficijentom „0,903“.

**Članak 8.**

Ova Uredba stupa na snagu osmoga dana od dana objave u „Narodnim novinama“.

KLASA:

URBROJ:

Zagreb,

 PREDSJEDNIK

 mr.sc. Andrej Plenković

**O b r a z l o ž e nj e**

 Prijedlogom uredbe predlažu se izmjene Uredbe o nazivima radnih mjesta i koeficijentima složenosti poslova u državnoj službi („Narodne novine“, br. 37/01, 38/01 – ispravak, 71/01, 89/01, 112/01, 7/02 – ispravak, 17/03, 197/03, 21/04, 25/04 – ispravak, 66/05, 131/05, 11/07, 47/07, 109/07, 58/08, 32/09, 140/09, 21/10, 38/10, 77/10, 113/10, 22/11, 142/11, 31/12, 49/12, 60/12, 78/12, 82/12, 100/12, 124/12, 140/12, 16/13, 25/13, 52/13, 96/13, 126/13, 2/14, 94/14, 140/14, 151/14, 76/15, 100/15, 71/18, 73/19, 63/21, 13/22 i 139/22).

 Predlaže se uvećanje koeficijenata složenosti poslova radnih mjesta namještenika III. i IV. vrste u Stručnoj službi Hrvatskoga sabora, Glavnom tajništvu Vlade Republike Hrvatske, Uredu za opće poslove Hrvatskoga sabora i Vlade Republike Hrvatske te Ministarstva obrane s najnižim koeficijentima, radi njihovog usklađivanja s koeficijentima radnih mjesta koji su povećani Uredbom o izmjenama i dopunama Uredbe o nazivima radnih mjesta i koeficijentima složenosti poslova u državnoj službi („Narodne novine“, br. 139/22), koja je stupila na snagu dana 30. studenog 2022. godine.

 Također, predlaže se povećanje koeficijenata složenosti poslova radnih mjesta, informatičkog referenta za pravosudni informacijski sustav, administrativnog referenta – sudskog zapisničara i administrativnog referenta – državnoodvjetničkog zapisničara u tijelima sudbene vlasti, državnom odvjetništvu i Ministarstvu pravosuđa i uprave zbog složenosti poslova i odgovornosti navedenih službenika.